Komisijos reglamentas (EB) Nr. 1812/97
1997 m. rugsėjo 19 d.
pataisantis Reglamentą (EB) Nr. 2931/95, iš dalies keičiantį Reglamentą (EEB) Nr. 804/68 ir kitus reglamentus, pakeitus tam tikrų pieno produktų Kombinuotąją nomenklatūrą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl Bendrojo muitų tarifo nomenklatūros tikslinimo tvarkos, taikomos žemės ūkio produktams [1], su pakeitimais, padarytais Reglamentu (EEB) Nr. 3209/89 [2], ypač jo 2 straipsnio 1 dalį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [3] su paskutiniais pakeitimais, padarytais Reglamentu (EB) Nr. 1587/96 [4], ypač jo 13 straipsnio 3 dalį ir 17 straipsnio 14 dalį,
kadangi 1995 m. spalio 10 d. Komisijos reglamentas (EB) Nr. 2448/95, iš dalies keičiantis Tarybos reglamento (EEB) Nr. 2658/87 dėl tarifų ir statistinės nomenklatūros ir Bendrojo muitų tarifo [5] I priedą, nuo 1996 m. sausio 1 d. pakeitė tam tikrų pieno produktų kodus;
kadangi Komisijos reglamentas (EB) Nr. 2931/95 [6] iš dalies pakeitė reglamentus, kuriems turėjo įtakos minėti KN kodų pakeitimai, įskaitant Reglamentą (EEB) Nr. 804/68; kadangi iš dalies keičiant tą reglamentą, vienas KN kodas buvo praleistas; kadangi jį reikėtų įterpti ir jis turėtų įsigalioti nuo 1996 m. sausio 1 d.;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2931/95 1 straipsnio 4 dalies trečioji įtrauka pakeičiama taip:
"- informacija, susijusi su KN kodu
ex19019090
pakeičiama taip:
KN kodas | Aprašymas |
19019091 | - - -kurių sudėtyje nėra pieno riebalų, sacharozės, izogliukozės, gliukozės ar krakmolo arba yra mažiau kaip 1,5 % pieno riebalų, 5 % sacharozės (įskaitant invertuotąjį cukrų) arba izogliukozės, 5 % gliukozės arba krakmolo, išskyrus miltelių pavidalo maisto produktus, iš prekių, klasifikuojamų 0401-0404 pozicijose |
19019090 | - - -kiti" |
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1996 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. rugsėjo 19 d.